Hyd Internet 167 Views jio phone
JIO phone
హైదరాబాద్: హైద‌రాబాద్ న‌గ‌రంలో జియో ఫీచర్ ఫోన్లను బుక్ చేసి.. ఎప్పుడెప్పుడు వస్తాయా? అని ఎదురు చూస్తున్న వాళ్లకు మరికొద్ది గంటల్లో ఫోన్లు అందనున్నాయి. నగరంలోని ప‌లు ప్రాంతాల్లో ఇప్పటికే ఫోన్లు డెలివరీ అయ్యాయని రిటైలర్లు చెబుతున్నారు. రూ. 500 చెల్లించి ప్రీబుకింగ్ చేసుకున్న వాళ్లందరూ బుకింగ్ రశీదుతో పాటు మిగిలిన వెయ్యి రూపాయల మొత్తాన్ని చెల్లించి ఫోన్లను పొందవచ్చని జియో రిటైలర్లు పేర్కొన్నారు. ఈ రోజు సాయంత్రం నుంచి హైదరాబాద్‌లో జియో ఫోన్ల డెలివరీ పూర్తి స్థాయిలో మొదలవుతుందని, రెండు రోజుల్లో బుక్ చేసుకున్నవాళ్లందరికీ అందుతాయని చెప్పారు.